การประชุมเพื่อส่งเสริมความร่วมมือ กับการแพร่ระบาดของไข้หวัดใหญ่สายพันธุ์ A-H1N1
รัฐมนตรี และเจ้าหน้าที่ด้านสาธารณสุข จากประเทศภาคีสมาคมประชาชาติ เอเชียตอ.เฉียงใต้หรือ ASEAN และจากประเทศจีน เกาหลีใต้ และญี่ปุ่น กำลัง
เจ้าหน้าที่กล่าวว่าวัตถุประสงค์สำคัญก็คือ การปรับปรุงมาตรการตรวจตราระวังระไวเพื่อหลีกเลี่ยงผลกระทบที่กว้างขวางต่อเศรษฐกิจของเอเชียโดยเฉพาะในด้านการท่องเที่ยวและการขนส่ง คมนาคม การประชุมรัฐมนตรีว่าการกระทรวงสาธารณสุขและเจ้าหน้าที่ผู้เชี่ยวชาญด้านโรคระบาดจากประเทศภาคีสมาคม ASEAN 10 ประเทศกับประเทศในเอเชียตะวันออกอีก 3 ประเทศ คือ จีนเกาหลีใต้และญี่ปุ่น ซึ่งกำหนดจะมีขึ้นในวันพฤหัสบดีนี้มุ่งส่งเสริมความร่วมมือในส่วนภาคพื้นในการรับมือต่อสู้กับภัยคุกคาม ในกรณีที่เกิดการแพร่ระบาดของไข้หวัดใหญ่A – H1N1 ในเอเชีย ที่ประชุมจะได้รับฟังคำแถลงของเจ้าหน้าที่สหประชาชาติรัฐมนตรีว่าการกระทรวงสาธารณสุขของสหรัฐ นาง Kathleen Sebelius และผู้อำนวยการใหญ่องค์การอนามัยโลก Margaret Chanทางการติดต่อถ่ายทอดวิดิทัศน์ แต่ในการแถลงต่อผู้สื่อข่าวในวันพุธเจ้าหน้าที่กระทรวงสาธารณสุขของไทยกล่าวว่า จุดมุ่งหมายหลักของการประชุมครั้งนี้คือ การวางมาตรการเพื่อควบคุมจำกัดขอบเขต ความเสียหายที่อาจเกิดขึ้นต่อเศรษฐกิจของภาคพื้นเอเชียไม่ให้เกิดขึ้นในขอบเขตกว้างขวาง โดยเฉพาะในด้านการขนส่งคมนาคม และการท่องเที่ยว นายแพทย์คำนวณอึ้งชูศักดิ์ ผู้ทรงคุณวุฒิกรมควบคุมโรค กระทรวงสาธารณสุขกล่าวว่าภาคพื้นเอเชียมีคนเดินทางเป็นจำนวนมาก เรื่องสำคัญคือ ในกรณีที่เกิดการแพร่ระบาด จะควบคุมโรคได้อย่างไรโดยที่ไม่ยังความเสียหายต่อภาคธุรกิจ เศรษฐกิจการท่องเที่ยวและการขนส่งคมนาคม และหวังกันว่าจะสามารถลดความเสียหายให้มีน้อยที่สุด นายแพทย์คำนวณอึ้งชูศักดิ์กล่าวว่า ในการประชุมนี้ผู้เชี่ยวชาญจะเสนอแผนการ ที่ไม่ให้ใช้การระบุรวมทั้งประเทศในกรณีที่เกิดการแพร่ระบาดแต่ให้มีการเจาะจงพื้นที่ระบาดโดยตั้งเป็นบรรทัดฐานเดียวเพื่อจะได้ทราบว่าเกิดการระบาดขึ้นที่ใด และในกรณีเช่นนี้เมื่อเจ้าหน้าที่แจ้งข้อมูลข่าวสารหรือการเตือนเกี่ยวกับการเดินทาง ก็จะเป็นการเจาะจงเฉพาะพื้นที่นั้นๆหากทำได้ก็จะช่วยจำกัดขอบเขตของผลกระทบต่อการท่องเที่ยว นอกจากนี้ที่ประชุมยังจะหารือกันในเรื่องความร่วมมือข้ามแดนโดยเฉพาะในการขอความช่วยเหลือด้านเวชภัณฑ์ ห้องผู้ป่วยที่โรงพยาบาลและคณะเจ้าหน้าที่สังเกตการณ์ตรวจสอบระวังระไวด้วย เจ้าหน้าที่กล่าวว่าภาคพื้นเอเชียตะวันออก และตะวันอกเฉียงใต้เตรียมการเป็นอย่างดีในการเผชิญกับการแพร่ระบาดของไข้หวัดใหญ่ร้ายแรงที่ อาจจะเกิดขึ้นหลังจากที่เคยมีประสบการณ์มาก่อนในการร่วมมือประสานงานกันในการต่อต้าน SARS หรือโรคทางเดินหายใจร้ายแรงในปี 2546และการแพร่ระบาดของไข้หวัดนกไม่กี่ปีมานี้ การประชุมนี้กำหนดจะเสร็จสิ้นลงในวันศุกร์โดยจะมีการออกแถลงการณ์ร่วมของรัฐมนตรีสาธารณสุขของประเทศภาคี ASEAN และ จีน เกาหลีใต้ และญี่ปุน ว่าด้วยการส่งเสริมความร่วมมือกันในการวางมาตรการที่มีประสิทธิภาพในการป้องกันสะกัดกั้นโรคระบาดในภาคพื้นส่วนนี้